Avviż Nru Paġna Fid-19 ta' Lulju 2013, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq komuni. Din id-deċiżjoni hi bbażata fuq l-Artikolu 6(1)b tar-Regolament tal-Kunsill (KE) Nru 139/2004. It-test sħiħ tad-deċiżjoni hu disponibbli biss fl-Ingliż u ser isir pubbliku wara li jitneħħa kwalunkwe sigriet tan-negozju li jista' jkun fih. Dan it-test jinstab: Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32013M6857. Il-EUR-Lex hu l-aċċess fuq l-internet għal-liġi Ewropea. Fit-18 ta' Diċembru 2013, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq komuni. Din id-deċiżjoni hi bbażata fuq l-Artikolu 6(1)b tar-Regolament tal-Kunsill (KE) Nru 139/2004. It-test sħiħ tad-deċiżjoni hu disponibbli biss fl-Ingliż u ser isir pubbliku wara li jitneħħa kwalunkwe sigriet tan-negozju li jista' jkun fih. Dan it-test jinstab: Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32013M7021. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, Il-konklużjonijiet tal-Kunsill tat-12 ta' Mejju 2009 dwar qafas strateġiku għall-kooperazzjoni Ewropea fl-edukazzjoni u t-taħriġ enfasizzaw l-importanza tal-appoġġ tal-isforzi tal-Istati Membri biex jimmodernizzaw l-edukazzjoni għolja permezz ta' sinerġija mill-qrib mal-proċess ta' Bolonja, b'mod partikolari fir-rigward tal-assigurazzjoni tal-kwalità, ir-rikonoxximent, il-mobbiltà u l-istrumenti ta' trasparenza. Il-konklużjonijiet tal-Kunsill tat-28-29 ta' Novembru 2011 dwar il-modernizzazzjoni tal-edukazzjoni għolja laqgħu l-intenzjoni tal-Kummissjoni li tiżviluppa strateġija internazzjonali tal-UE għall-edukazzjoni għolja bil-għan li jiżdiedu l-għoti ta' informazzjoni u l-viżibbiltà internazzjonali, u tinvolvi ruħha ma' sħab bil-ħsieb li ssaħħaħ ir-relazzjonijiet u żżid il-bini tal-kapaċità fis-settur tal-edukazzjoni għolja. jtejbu l-kwalità u l-kompetittività tal-edukazzjoni Ewropea għolja; jmorru lil hinn mill-mobbiltà u jqisu aktar id-dimensjoni globali fit-tfassil u l-kontenut tal-kurrikuli u l-proċessi ta' tagħlim (spiss imsejħa "internalizzazzjoni d-dar"); jindirizzaw firxa aktar varja u għadd akbar ta' studenti billi jikkombinaw ir-riżorsi diġitali ġodda ma' forom aktar tradizzjonali ta' tagħlim, filwaqt li jiżguraw kwalità għolja; jsaħħu l-kooperazzjoni għall-iżvilupp permezz ta' sħubijiet strateġiċi u bini tal-kapaċità. L-edukazzjoni għolja għandha rwol kruċjali x'taqdi fl-iżvilupp ta' ċittadini involuti, elokwenti u li jilħqu l-milja tagħhom u hija xprun qawwi ta' soċjetajiet intelliġenti, sostenibbli u inklużivi, riżq individwali u tkabbir ekonomiku. Il-mobbiltà internazzjonali tal-individwi u l-inklużjoni ta' perspettiva globali fi programmi tal-edukazzjoni għolja jistgħu jkomplu jikkontribwixxu għal dan l-iżvilupp. Il-qawwa tas-sistemi ta' edukazzjoni għolja tal-Ewropa tinsab fl-għoti ta' edukazzjoni u riċerka ta' kwalità għolja, fid-diversità tal-istituzzjonijiet tagħha, u fl-appoġġ tagħha għall-kooperazzjoni f'oqsma fejn din tipprovdi valur miżjud, bħal programmi ta' lawrji konġunti u doppji, skejjel u studji għad-dottorat, u sħubijiet internazzjonali. Fil-klima ekonomika attwali l-edukazzjoni għolja, kif ukoll l-edukazzjoni u t-taħriġ vokazzjonali terzjarju, għandhom rwol kruċjali x'jaqdu fit-tisħiħ tal-ħila tal-Ewropa għar-riċerka u l-innovazzjoni u billi jipprovdulha r-riżorsi umani b'ħiliet avvanzati li teħtieġ sabiex tiżgura l-impjiegi, it-tkabbir ekonomiku u r-riżq. Il-kompetenzi tal-gradwati mhux dejjem jaqblu mal-ħtiġijiet li qed jiżviluppaw tas-suq tax-xogħol u tas-soċjetà, u min iħaddem fil-pubbliku u fil-privat jirrapporta differenzi u diffikultajiet fis-sejbien ta' kandidati xierqa biex jissodisfaw il-ħtiġijiet ta' ekonomija bbażata fuq l-għarfien. It-tixjiħ demografiku fl-UE x'aktarx li jħalli impatt kbir fl-għexieren ta' snin li ġejjin, peress li r-rati ta' twelid konsistement baxxi jirriskjaw li jiggravaw il-problema tan-nuqqas ta' ħiliet ta' nies gradwati għal min iħaddem fl-Ewropa. Bħala sorsi ta' għarfien u innovazzjoni, l-istituzzjonijiet tal-edukazzjoni għolja għandhom ukoll responsabbiltà soċjali li jikkontribwixxu għall-iżvilupp uman u l-ġid komuni, kemm fil-kuntest nazzjonali kif ukoll fil-bqija tad-dinja. L-impenn attiv ta' persunal, riċerkaturi u studenti internazzjonali f'istituzzjonijiet Ewropej tal-edukazzjoni għolja, l-għoti ta' appoġġ finanzjarju u organizzattiv għall-mobbiltà internazzjonali kemm tal-istudenti kif ukoll tal-persunal, u aktar sforzi biex il-kurrikuli jiġu internazzjonalizzati jistgħu jgħinu lill-istudenti jiksbu kompetenzi rilevanti għas-suq tax-xogħol dinji. Iż-żieda globali ta' Riżorsi Edukattivi Miftuħa, Softwer Edukattiv Miftuħ u Korsijiet Onlajn Miftuħa Massivi (MOOCs) hija żvilupp internazzjonali li jista' jkollu implikazzjonijiet importanti għas-sistemi ta' edukazzjoni għolja u jiftaħ opportunitajiet għal forom innovattivi ta' kooperazzjoni transkonfinali globali. Isegwu approċċi strateġiċi komprensivi għall-internalizzazzjoni, b'kooperazzjoni mal-partijiet interessati rilevanti, li jkopru tliet oqsma ewlenin: mobbiltà tal-istudenti u tal-persunal; l-internazzjonalizzazzjoni ta' kurrikuli u tagħlim diġitali; kooperazzjoni strateġika, sħubijiet u l-bini-tal-kapaċità. Jippromwovu lawrji internazzjonali bidirezzjonali u mobbiltà tal-kreditu għall-istudenti, kif ukoll jipprovdu opportunitajiet għall-mobbiltà tal-persunal bejn l-Ewropa u l-pajjiżi terzi, fost l-oħrajn billi: joħolqu skemi ta' mobbiltà bidirezzjonali ta' interess reċiproku ma' pajjiżi terzi, li jilħqu bilanċ raġonevoli bejn mobbiltà fiżika u virtwali, kif ukoll bejn mobbiltà 'l ġewwa u 'l barra, li fihom firxa wiesgħa ta' suġġetti u, fejn xieraq, li jimmiraw għal oqsma b'nuqqas ta' ħiliet; jappoġġaw ir-rikonoxximent ta' krediti, lawrji, kwalifiki u kompetenzi miksuba barra minn studenti, riċerkaturi u persunal mobbli internazzjonalment, f'konformità mal-leġislazzjoni u l-prattika nazzjonali; tissaħħaħ il-konċentrazzjoni fuq ir-riżultati tat-tagħlim, kif ukoll koerenza mal-għodod ta' trasparenza Ewropej bħas-Sistema Ewropea għall-Akkumulazzjoni u t-Trasferiment ta' Krediti, is-Suppliment tad-Diploma u l-Qafas Ewropew tal-Kwalifiki, u ma' mekkaniżmi li jiżguraw il-kwalità; u jaċċelleraw il-progress fuq ir-riformulazzjoni proposta tad-direttivi dwar il-kundizzjonijiet ta' dħul u residenza ta' ċittadini minn pajjiżi terzi għall-iskopijiet ta' riċerka u studji. Jippromwovu l-iternazzjonalizzazzjoni d-dar u t-tagħlim diġitali biex jiżguraw li l-maġġoranza kbira ta' studenti Ewropej li ma jipparteċipawx f'azzjonijiet ta' mobbiltà fiżika jkunu jistgħu wkoll jiżviluppaw ħiliet internazzjonali, fost l-oħrajn billi: jiżguraw l-għoti ta' faċilitajiet u servizzi għall-istudenti ta' kwalità għolja fl-edukazzjoni terzjarja li huma rilevanti għall-ħtiġijiet tal-istudenti; jagħmlu użu effettiv mill-esperjenza u l-kompetenzi internazzjonali li għandu l-persunal tal-istituzzjonijiet tal-edukazzjoni għolja (HEIs) u jħeġġuhom jikkontribwixxu għall-iżvilupp ta' kurrikuli ta' kwalità għolja b'direzzjoni internazzjonali għall-ġid kemm ta' studenti mobbli kif ukoll le; jipprovdu aktar opportunitajiet għal studenti, riċerkaturi u persunal biex jiżviluppa l-kompetenzi lingwistiċi tiegħu, partikolarment permezz ta' tagħlim fil-lingwa tal-pajjiż ospitanti għal individwi li jsegwu korsijiet li mhumiex f'ilsien pajjiżhom, bil-ħsieb li jitkattru l-benefiċċji tad-diversità lingwistika Ewropea u l-integrazzjoni soċjali tal-istudenti, ir-riċerkaturi u l-persunal fil-pajjiż ospitanti tagħhom; joffru opportunitajiet akbar għal tagħlim kollaborattiv internazzjonali online u jesploraw l-użu ta' Teknoloġiji tal-Informazzjoni u l-Komunikazzjoni u Riżorsi Edukattivi Miftuħa għal metodi ġodda bil-għan li jinfirex l-aċċess, jiġu internazzjonalizzati l-kurrikuli u titwitta t-triq għal forom ġodda ta' sħubijiet. Jippromwovu l-ħolqien ta' sħubijiet kemm fl-Ewropa kif ukoll barra, sabiex isaħħu l-kapaċità istituzzjonali fl-edukazzjoni, ir-riċerka u l-innovazzjoni, fost l-oħrajn billi: jipprovdu l-kurrikuli li jistimulaw l-intrapriża u l-innovazzjoni, kif ukoll jiġi promoss l-iżvilupp ta' ħiliet trasferibbli, u l-ħolqien ta' opportunitajiet ta' taħriġ internazzjonali permezz ta' kollaborazzjoni ma' min iħaddem kemm mill-UE kif ukoll minn barra; jippromwovu konċentrazzjoni fuq il-qawwiet u l-prijoritajiet partikolari ta' kull HEI bħala mezz ta' kif jiġi żgurat użu effiċjenti u effettiv tal-investiment pubbliku; jieħdu ħsieb l-ixkiel li fadal li jwaqqaf l-iżvilupp u l-implimentazzjoni ta' programmi ta' lawrji konġunti, doppji u multipli, u t-titjib tad-dispożizzjoni għall-iżgurar tal-kwalità u r-rikonoxximent transkonfinali; iħeġġu l-koerenza bejn l-istrateġiji ta' internazzjonalizzazzjoni tal-Istati Membri u l-politika tal-UE ta' kooperazzjoni għall-iżvilupp, billi jqisu l-prinċipji ta' ekwità u s-sjieda tal-pajjiż sieħeb, kif ukoll il-ħtiġijiet tal-HEIs; jitgħallmu mill-esperjenzi tal-istudenti, ir-riċerkaturi u l-persunal minn pajjiżi terzi bħala ambaxxaturi tal-kooperazzjoni mal-HEIs f'dawn il-pajjiżi; Iħeġġu l-HEIs biex jiżviluppaw strateġiji ta' internazzjonalizzazzjoni komprensivi tagħhom infushom, billi jagħrfu n-natura trasversali tal-internazzjonalizzazzjoni, li tolqot l-oqsma kollha tal-ħajja universitarja, fosthom ir-riċerka, il-ġestjoni tat-tagħlim, l-amministrazzjoni u s-servizzi, u jappoġġawhom fl-isforzi tagħhom. tappoġġa sħubijiet strateġiċi għall-kooperazzjoni u l-innovazzjoni fl-edukazzjoni għolja, fosthom sħubijiet għall-bini ta' kapaċità bejn l-UE u l-HEIs ta' pajjiżi terzi. B'kooperazzjoni mal-Istati Membri, tagħmel sforzi biex iżżid il-ġibda u tippromwovi d-diversità tal-edukazzjoni għolja Ewropea madwar id-dinja, fost l-oħrajn billi: ittejjeb il-kwalità u t-trasparenza, tippromwovi mekkaniżmi ta' assigurazzjoni tal-kwalità transkonfinali, u trawwem il-komparabilità tal-kwalifiki, tal-krediti u s-sistemi ta' rikonoxximent permezz ta' kooperazzjoni u djalogu internazzjonali; ittejjeb il-kwalità tal-mobbiltà akkademika billi tissaħħaħ il-Karta Erasmus għall-Edukazzjoni Għolja fost l-oħrajn permezz ta' linji gwida għall-HEIs għall-awtovalutazzjoni u għall-monitoraġġ; tappoġġa l-kooperazzjoni bejn l-Istati Membri u fost agenziji nazzjonali ta' promozzjoni u assoċjazzjonijiet tal-alumni billi taqsam l-informazzjoni magħhom, tniedi u tikkoordina azzjonijiet konġunti sabiex tbiegħ lill-Ewropa bħala destinazzjoni ta' kwalità għolja għall-istudju u għar-riċerka, pereżempju f'fieri għall-istudenti u permezz tat-tfassil ta' għodod konġunti ta' promozzjoni. Tippromwovi kooperazzjoni fl-edukazzjoni għolja għall-innovazzjoni u l-iżvilupp bejn l-UE u s-sħab globali tagħha, fost l-oħrajn billi: ikollha djalogi ta' politika bilaterali u multilaterali ma' sħab internazzjonali ewlenin, f'konformità mal-politika esterna tal-UE; tippromwovi l-Istitut Ewropew tal-Innovazzjoni u t-Teknoloġija u l-Komunitajiet ta' Għarfien u Innovazzjoni tiegħu bħala bibien għall-kooperazzjoni internazzjonali fl-innovazzjoni, ir-riċerka u l-edukazzjoni għolja biex jiġu indirizzati l-isfidi tas-soċjetà; tappoġġa u ttejjeb it-tfassil ta' politika fuq il-bażi ta' evidenza fil-qasam tal-edukazzjoni internazzjonali, permezz tar-riċerka, tal-ġbir u l-analiżi ta' statistika, u d-djalogu ma' esperti. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, L-Artikolu 79 tar-Regolament (KE) Nru 1907/2006 jipprevedi li l-Kunsill għandu jaħtar bħala Membri tal-Bord ta' Tmexxija tal-Aġenzija Ewropea għas-Sustanzi Kimiċi ("il-Bord ta' Tmexxija") rappreżentant wieħed minn kull Stat Membru. Il-Gvern ta' Ċipru informa lill-Kunsill bl-intenzjoni tiegħu li jissostitwixxi r-rappreżentant Ċiprijott fil-Bord ta' Tmexxija u ppreżenta nomina għal rappreżentant ġdid, li għandu jinħatar għal perijodu li jintemm fil-31 ta' Mejju 2015, ADOTTA DIN ID-DEĊIŻJONI: Is-Sur Anastassios YIANNAKI, ta' nazzjonalità Ċiprijotta, imwieled fis-27 ta' Settembru 1957, għandu jinħatar membru tal-Bord ta' Tmexxija tal-Aġenzija Ewropea għas-Sustanzi Kimiċi, minflok is-Sur Leandros NICOLAIDES, għall-perijodu minn 28 ta' Jannar 2014 sal-31 ta' Mejju 2015. Din id-Deċiżjoni għandha tidħol fis-seħħ fil-jum tal-adozzjoni tagħha. Magħmul fi Brussell, it-28 ta' Jannar 2014. KUNSILL TAL-UNJONI EWROPEA Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq għandhom jiġu inklużi fil-lista ta' persuni soġġetti għall-miżuri restrittivi previsti fid-Deċiżjoni tal-Kunsill 2011/72/PESK dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija. Il-persuni kkonċernati jistgħu jibagħtu talba lill-Kunsill, flimkien ma' dokumentazzjoni ta' sostenn, li d-deċiżjoni biex jiġu inklużi fil-lista msemmija hawn fuq għandha tiġi kkunsidrata mill-ġdid, fl-indirizz li ġej: Qed tinġibed ukoll l-attenzjoni tal-persuni kkonċernati għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fl-Artikolu 275(2) u l-Artikolu 263(4) u (6), tat-Trattat dwar il-Funzjonament tal-Unjoni Ewropea. L-awtoritajiet Franċiżi għandhom l-unur li jressqu quddiem il-Kummissjoni l-informazzjoni t'hawn taħt skont l-Artikolu 9 paragrafu 4 tad-Direttiva 2009/119/KE tal-Kunsill tal-14 ta' Settembru 2009 li timponi obbligu fuq l-Istati Membri biex iżommu livell minimu ta' ħażniet ta' żejt mhux maħdum u/jew ta' prodotti petroliferi: L-awtoritajiet Franċiżi qegħdin jistabbilixxu bħala l-għan tagħhom iż-żamma ta' livell ta' ħażniet ekwivalenti għal 30 jum tal-konsum medju ta' kuljum. Dan l-għan ta' ħażniet se jissokta matul il-perjodu mill-1 ta' Frar 2014 sal-31 ta' Jannar 2015. Il-ħażniet speċifiċi se jkunu jikkonsistu fi prodotti li jagħmlu parti mill-kategoriji li ġejjin: gażolina għall-muturi, karburant għall-ġettijiet tat-tip kerosin u gażolju/żejt tad-diżil (fuel oil distillat). Il-prodott suġġett għal dan ir-rieżami huwa ċangaturi u ċangar, madum għall-qigħan tal-funikulari jew għall-ħitan, taċ-ċeramika glejżjata jew mhix glejżjata; kubi tal-mużajk taċ-ċeramika iggllejżjata jew mhix igglejżjata u bħalhom, fuq dahar ta' rfid jew le ("il-prodott taħt rieżami"), u li bħalissa jaqa' taħt il-kodiċi NM 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 and 6908 90 99. Il-bidla fl-istruttura korporattiva kienet ġiet ikkomunikata lill-Kummissjoni wara l-iżvelar tas-sejbiet provviżorji tal-investigazzjoni lill-partijiet (ara l-preambolu 97 Regolament (UE) Nru 917/2011). Wara li stabbiliet, b'konsultazzjoni mal-Kumitat Konsultattiv, li hemm biżżejjed provi sabiex ikun iġġustifikat il-bidu ta' rieżami interim parzjali limitat għall-eżami tal-istruttura tas-sjieda u jekk iġġustifikat, id-dumping, sa fejn huma kkonċernati Gani Group u Wonderful Group, il-Kummissjoni b'dan qed tagħti bidu għal rieżami skont l-Artikolu 11 (3) tar-Regolament bażiku. L-investigazzjoni se tivvaluta wkoll il-ħtieġa għall-issuktar, it-tneħħija jew l-emenda tal-miżuri eżistenti attwali fir-rigward taż-żewġ kumpanniji kkonċernati. Sabiex tikseb l-informazzjoni li tqis li hija meħtieġa għall-investigazzjoni tagħha, il-Kummissjoni se tibgħat kwestjonarji liż-żewġ kumpanniji kkonċernati fir-Repubblika Popolari taċ-Ċina. Bla preġudizzju għad-dispożizzjonijiet tat-Taqsima 5.1.2.2 hawn taħt, skont l-Artikolu 2(7)(a) tar-Regolament bażiku, fil-każ ta' importazzjonijiet mir-Repubblika Popolari taċ-Ċina l-valur normali għandu jkun stabbilit fuq il-bażi tal-prezz jew il-valur maħdum f'pajjiż terz b'ekonomija tas-suq. Il-partijiet interessati li jipprovdu tagħrif "Ristrett" huma mitluba jipprovdu sommarji mhux kunfidenzjali ta' dan skont l-Artikolu 19(2) tar-Regolament bażiku, li għandhom ikunu mmarkati "Għall-ispezzjoni mill-partijiet interessati". Dawn is-sommarji jridu jkunu ddettaljati biżżejjed sabiex is-sustanza tal-informazzjoni mressqa b'mod kunfidenzjali tinftiehem b'mod raġonevoli. Jekk parti interessata li tipprovdi informazzjoni kunfidenzjali ma tipprovdix sommarju mhux kunfidenzjali fil-format u tal-kwalità mitluba, tali informazzjoni kunfidenzjali tista' tiġi injorata. Il-partijiet interessati jeħtieġ li jagħmlu s-sottomissjonijiet u t-talbiet kollha f'format elettroniku (sottomissjonijiet li mhumiex kunfidenzjali permezz tal-posta elettronika, dawk kunfidenzjali fuq CD-R/DVD), u jridu jindikaw l-isem, l-indirizz, l-indirizz elettroniku, in-numri tat-telefown u tal-faks tagħhom. Madankollu, kull prokura, ċertifikazzjoni ffirmata u l-aġġornamenti tagħhom li jakkumpanjaw il-formoli ta' talba għal TES jew ir-risposti tal-kwestjonarju, għandhom jitwasslu f'forma fiżika, jiġifieri bil-posta jew bl-idejn, fl-indirizz ta' hawn taħt. Għal aktar informazzjoni dwar il-korrispondenza mal-Kummissjoni, il-partijiet interessati jistgħu jikkonsultaw il-paġna web rilevanti fuq is-sit elettroniku tad-Direttorat Ġenerali għall-Kummerċ: http://ec.europa.eu/trade/tackling-unfair-trade/trade-defence L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess għal jew ma tagħtix l-informazzjoni meħtieġa fil-limiti ta' żmien, jew tfixkel b'mod sinifikanti l-investigazzjoni, is-sejbiet, pożittivi jew negattivi, jistgħu jsiru abbażi tal-fatti disponibbli, skont l-Artikolu 18 tar-Regolament bażiku. Fejn jinstab li xi parti interessata tkun tat tagħrif falz jew qarrieqi, it-tagħrif jista' jiġi injorat u jistgħu jintużaw il-fatti disponibbli. Jekk xi parti interessata ma tikkooperax jew tikkoopera biss parzjalment u s-sejbiet għalhekk ikunu bbażati fuq il-fatti disponibbli skont l-Artikolu 18 tar-Regolament bażiku, ir-riżultat jista' jkun inqas favorevoli għal dik il-parti milli kieku kkooperat. In-nuqqas li tingħata tweġiba permezz ta' kompjuter m'għandux ikun meqjus bħala nuqqas ta' koperazzjoni, sakemm il-parti interessata turi li jekk tippreżenta t-tweġiba kif mitluba jinħoloq piż żejjed mhux raġonevoli jew spejjeż żejda mhux raġonevoli. Il-parti interessata għandha tikkuntattja lill-Kummissjoni b'dan minnufih. Il-partijiet interessati jistgħu jitolbu l-intervent tal-Uffiċjal tas-Seduta tad-Direttorat Ġenerali għall-Kummerċ. L-Uffiċjal tas-Seduta jagħmilha ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jirrevedi t-talbiet għall-aċċess tal-fajl, it-tilwim dwar il-kunfidenzjalità tad-dokumenti, it-talbiet għall-estensjoni tal-limiti taż-żmien u t-talbiet minn partijiet terzi għal smigħ. L-Uffiċjal tas-Seduta jista' jorganizza seduta ta' smigħ ma' parti interessata individwali u jagħmilha ta' medjatur sabiex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. L-Uffiċjal tas-Seduta jipprovdi wkoll l-opportunitajiet biex issir seduta li tinvolvi l-partijiet u li tagħmilha possibbli li jiġu ppreżentati fehmiet differenti u li jitressqu argumenti kuntrarji dwar kwistjonijiet li jirrigwardaw, fost affarijiet oħra, id-dumping. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq il-websajt tad-DĠ Kummerċ: http://ec.europa.eu/commission_2010-2014/degucht/contact/hearing-officer/ L-attivitajiet kummerċjali tal-impriżi kkonċernati huma: għal Crown: tfassil, manifattura u bejgħ ta' prodotti ta' ppakkjar għall-oġġetti tal-konsumatur, inkluż laned tal-metall għall-ikel, għotjien tal-laned, għal Mivisa: manifattura u bejgħ ta' laned tal-metall għall-ikel, għotjin tal-laned. Wara eżami preliminari, il-Kummissjoni ssib li l-operazzjoni nnotifikata tista' taqa' fl-ambitu tar-Regolament tal-KE dwar l-Għaqdiet. Madanakollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex jibagħtu kwalunkwe kumment li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.7104 – Crown Holdings/Mivisa, fl-indirizz li ġej: Klassi 1.3: Ġobon Il-ġobnijiet "Charolais" jiġu prodotti minn ħalib tal-mogħoż, sħiħ u nej, u kemxejn imbaqqat. Fi tmiem il-perjodu minimu ta' maturazzjoni (16-il jum wara t-tibqit), il-ġobna "Charolais" ikollha piż ta' bejn 250 g u 310 g, u l-qisien li ġejjin: dijametru ċentrali ta' bejn 60 mm u 77 mm; tul ta' bejn 70 mm u 85 mm. Il-ġobon "Charolais" fih tal-anqas 45 g materja niexfa għal kull 100 g ta' ġobon. Ma japplikax. L-alimentazzjoni tal-mogħoż tissejjes fuq sistema tar-ragħa fejn l-għalf jiġi esklussivament miż-żona ġeografika ddefinita. L-għalf jikkonsisti minn ħaxix frisk (mill-mergħat, jew mogħti f'maxturi), jew inkella mill-ħuxlief. Ma jistax jintuża għalf minn mergħat jew uċuħ tar-raba' annwali ta' speċi waħda biss. Is-superfiċje fejn tirgħa esklussivament il-merħla tal-mogħoż għandha tikkonsisti minn minimu ta' 60 % mergħat permanenti u/jew temporanji b'użu ta' aktar minn 4 snin. Il-perjodu annwali minimu għar-ragħa jew għall-alimentazzjoni huwa ta' 150 jum konsekuttiv jew mhux, inklużi l-jiem ta' tranżizzjoni fil-għalf. Ir-ragħa: Tul perjodu minimu ta' ragħa ta' 120 jum, il-proporzjon minimu ta' ħaxix frisk minn żoni ta' ragħa għandu jkun terz tal-konsum ta' kuljum għal kull mogħża, u l-ħuxlief addizzjonali ma għandux jaqbeż 1,2 kg ta' materjal nej. L-alimentazzjoni: Tul perjodu minimu ta' alimentazzjoni ta' 120 jum, il-proporzjon minimu ta' ħaxix frisk mill-maxturi għandu jkun terz tal-konsum ta' kuljum għal kull mogħża, u l-ħuxlief addizzjonali ma għandux jaqbeż 1 kg ta' materjal nej. Il-ħaxix għandu jiġi kkonsmat fi żmien 24 siegħa. Il-ħaxix kollu li ma jkunx ittiekel wara 24 siegħa għandu jitneħħa mill-maxturi. L-għalf kumplementari huwa magħmul minn materji primi elenkati f'lista pożittiva. Ix-xorrox mill-azjenda jista' jingħalef lill-mogħoż, iżda ma jiġix inkluż fil-kalkolu tad-dieta. Il-kwantità annwali tal-għalf kumplementari ma għandhiex taqbeż terz mill-kwantità annwali kkonsmata minn kull mogħża (inkluż ix-xnien), ikkalkulata f'kilogrammi ta' materja niexfa, u ma għandhiex taqbeż is-600 g għal kull litru ta' ħalib prodott minn kull mogħża kull sena. Fl-għalf tal-mogħoż huma awtorizzati biss pjanti, prodotti sekondarji u għalf kumplementari mnissla minn prodotti mhux transġeniċi. Il-kultivazzjoni ta' tipi transġeniċi hija pprojbita f'kull superfiċje ta' kull azjenda li tipproduċi l-ħalib maħsub għall-ipproċessar f'ġobon bid-denominazzjoni protetta tal-oriġini "Charolais". Din il-projbizzjoni testendi għall-ispeċijiet kollha tal-pjanti li jistgħu jiġu inklużi f'għalf tal-annimali, u testendi wkoll għall-kultivazzjoni ta' kull speċi li tista' tniġġes lil dawk il-pjanti. Il-produzzjoni tal-ħalib, u l-produzzjoni u l-maturazzjoni tal-ġobniet, għandhom isiru fiż-żona ġeografika ddefinita. Ma japplikax. Minbarra r-rekwiżiti regolatorji ta' informazzjoni applikabbli għall-ġobnijiet kollha, il-ġobon "Charolais" jiġi kkummerċjalizzat b'tikketta fuqu. Din it-tikketta tinkludi parti personalizzata li ssemmi d-dettalji tal-operatur, u parti komuni għall-operaturi kollha li turi: id-denominazzjoni "Charolais", miktuba b'ittri b'daqs ta' mill-anqas żewġ terzi mid-daqs tal-ikbar karattri li jidhru fuq it-tikketta; is-simbolu DPO tal-Unjoni Ewropea. It-tikketta tista' tinkludi wkoll il-kliem "Appellation d'origine protégée" (denominazzjoni protetta tal-oriġini). Madankollu, f'każ li l-ġobniet jinbigħu direttament mill-produttur jew kwalunkwe persuna taħt ir-responsabbiltà diretta tiegħu, f'azjendi jew fis-swieq, it-tikketta individwali mhijiex obbligatorja, u l-informazzjoni korrispondenti għandha tidher sempliċement f'tabella. Il-mudelli li għandhom jintużaw għat-tikketti u t-tabelli jiġu prodotti mill-grupp responsabbli għad-distribuzzjoni tagħhom. Id-denominazzjoni "Charolais", u warajha l-kliem "Appellation d'origine protégée" jew "AOP" (DPO), għandhom jidhru fuq il-fatturi u d-dokumenti kummerċjali, sa minn jum ir-reġistrazzjoni tad-denominazzjoni fil-livell tal-UE. Il-produzzjoni tal-ħalib, u l-produzzjoni u l-maturazzjoni tal-ġobon, għandhom isiru fiż-żona ġeografika mifruxa fuq it-territorju tal-muniċipalitajiet li ġejjin: Il-muniċipalitajiet jew il-partijiet mill-muniċipalitajiet tad-distretti ta': Id-distretti ta' Belmont-de-la-Loire u Charlieu. Il-muniċipalitajiet jew il-partijiet mill-muniċipalitajiet tad-distretti ta': Id-distrett ta' Monsols. Il-muniċipalitajiet jew il-partijiet mill-muniċipalitajiet tad-distretti ta': Il-muniċipalitajiet jew il-partijiet mill-muniċipalitajiet tad-distretti ta': Madwar il-belt ta' Charolles, iż-żona ġeografika tal-ġobon "Charolais" hija reġjun ta' għoljiet li jirrappreżenta t-tranżizzjoni bejn il-muntanji tal-Auvergne fin-Nofsinharr u l-katina tal-muntanji ta' Morvan fit-Tramuntana. L-art fiha ħafna widien, b'altitudni li tvarja mill-200 m sad-900 m. Ir-reġjun għandu klima oċeanika friska, ikkaratterizzata minn xita annwali ta' 750-900 mm, u minn varjazzjoni moderata fit-temperaturi tul is-sena. Mill-banda l-oħra, il-klima hija influwenzata wkoll mill-ġeografija, bl-ogħla żoni soġġetti għal klima muntanjuża (xtiewi kesħin). Is-saff ta' taħt il-ħamrija huwa magħmul l-iktar minn graniti u blat aċiduż. Il-ħamrija sedimentarja, xi kultant bil-ġir iżda iktar ta' spiss taflija jew ramlija, hija preżenti fl-estremi tal-Lvant u tal-Punent tal-katina tax-Charolles. Ħamrija aċiduża, spiss profonda u maqsuma mill-ilma, iffurmat fuq il-blat prinċipalment silikat (graniti, tafal, ramel). Il-pajsaġġ magħmul l-aktar mill-arbuxxelli. Din iż-żona hija speċjali fis-sens illi ma batietx mix-xejra lejn is-sostituzzjoni tal-għelieqi tal-ħaxix b'għelieqi kbar tar-raba'; għaldaqstant, kważi 90 % mill-għelieqi fiż-żona ġeografika jintużaw għall-għalf, imqabbel ma' inqas mill-50 % fil-bqija ta' Franza. Il-mergħat huma karatterizzati minn varjetà wiesgħa ta' flora, b'ħafna speċijiet aċidofilużi; in-naħa tal-Lvant hija kklassifikata bħala sit tan-Natura 2000 (is-Sit ta' Interess Komunitarju "Bocage, forêts et milieux humides du bassin de la Grosne et du Clunysois"). Id-diversità tal-flora hija mħeġġa wkoll fil-mergħat temporanji, bil-projbizzjoni tal-mergħat monospeċifiċi, u bl-obbligu li jkollhom tal-anqas 4 snin. Dan jippermetti lil speċijiet varji tal-ħaxix u tal-mergħa, reżistenti għall-irfis, jikkolonizzaw il-mergħat. Storikament, il-produzzjoni tal-ġobon "Charolais" hija marbuta mill-qrib mat-trobbija tal-baqar bħala attività komplementari. Il-kwalità tal-ġobon hija sors ta' kburija għan-nisa li jipproduċuh. It-teknoloġija lattika kienet l-aktar mod xieraq biex jintuża l-ħalib, u b'hekk ġie prodott aktar ġobon. L-istabbiliment tal-ġobon kien jinsab ħdejn id-dar partikularment sabiex it-tames seta' jiżdied mal-ġobon f'ċerti intervalli, kif kien meħtieġ għall-produzzjoni ta' dan il-ġobon ta' daqs kbir. Dan il-ġobon huwa mfittex ħafna minħabba d-daqs u l-konsistenza tiegħu, kif ukoll għax iżomm għal żmien twil. Fil-Ħamsinijiet, pereżempju, dan il-ġobon kien popolari ħafna mal-ħaddiema tal-minjieri lokali, li kienu jaħdmu l-art matul l-istaġun. Kienu jixtru l-ġobon frisk u jżommuh f'gaġeġ speċjali tal-ġobon, imsemmija "tsézires" jew "chazères", li għadhom jintużaw sal-lum mid-dilettanti tal-ġobon "Charolais". Fis-Sittinijiet, il-produzzjoni tal-ġobon mill-ħalib tal-mogħża żdiedet bl-istituzzjoni ta' rgħajja speċjalizzati tal-mogħoż li ma kienx ikollhom ukoll merħla baqar tal-ħalib. Il-kummerċjalizzazzjoni tal-ġobon "Charolais" żviluppat bis-saħħa ta' "affineurs" jew "coquetiers", li kienu jixtru l-ġobon mill-bdiewa biex ibigħuhom lill-ħwienet tal-ħalib, tal-laħam u tal-merċa fil-bliet ta' Lyon u Roanne. Fl-aħħar, matul is-Sebgħinijiet, il-ġobon "Charolais" ma baqax limitat għar-reġjun tal-Bourgogne u għat-tramuntana tar-Rhône-Alpes, iżda nfirex sal-punt li beda jinbiegħ fl-aktar swieq importanti ta' Pariġi. B'hekk, minn ġobon lokali mibjugħ fil-kampanja, sar ġobon li jinbiegħ fil-ħwienet urbani. Il-ġobon "Charolais" huwa karatterizzat mill-kumplessità tal-aromi tiegħu, mid-densità tal-pasta lewn il-krema, u mill-konsistenza ratba, fina u lixxa. It-togħma hija qawwija, bi ħjiel ta' veġetazzjoni (ħaxix, ħuxlief, tiben frisk, faqqiegħ, eċċ.), ta' ġellewż u ta' butir, ħjiliet li joħorġu aktar biċ-ċar tul is-16-il jum meħtieġa għall-produzzjoni u l-maturazzjoni tal-ġobon "Charolais". Minħabba l-klima friska oċeanika mingħajr sjuf nixfin, l-altitudni moderata, u l-ħamrija profonda fuq sottoswoli silikati, iż-żona ġeografika tiffavorixxi t-tkabbir ta' mergħat ta' kwalità għolja bi flora rikka. Ix-xita regolari, u l-ħamrija għammiela, iwasslu għal tkabbir uniformi tal-ħaxix tal-mergħa mir-rebbiegħa sal-ħarifa. Il-produzzjoni tal-ħuxlief, u f'ċerti setturi, it-tieni ħsad, iwasslu għal ragħa abbondanti. Il-pajsaġġ tax-Charolles b'hekk huwa karatterizzat minn netwerk ta' biċċiet tar-raba', b'arbuxxelli u b'mergħat li fil-biċċa l-kbira tagħhom huma permanenti. Dawn il-mergħat jikkostitwixxu l-parti l-kbira tal-art tar-ragħa li tipproduċi l-għalf, mikul frisk jew imnixxef mill-mogħoż. B'dawn il-karatteristiċi, iż-żona ġeografika hija reġjun agrikolu, fejn il-mogħoż jirgħu ħdejn il-merħla tal-baqar jissemmnu. Il-ġobon "Charolais" huwa wkoll il-prodott tal-istorja agrikola lokali, bl-istruttura tal-irziezet riżultat tal-oppożizzjoni bejn azjendi kbar tal-baqar (proprjetà l-aktar ta' industrijalisti reġjunali) u bejn għadd kbir ta' rziezet żgħar, li s-sidien tagħhom speċjalizzaw ruħhom fit-trobbija tal-mogħoż sabiex jużaw il-ftit superfiċje disponibbli. Il-metodi ta' produzzjoni tradizzjonali u artiġjanali nżammew matul iż-żmien bis-saħħa tal-esperjenza twila tal-produtturi, li għamlu l-aqwa l-użu mill-kundizzjonijiet naturali u mill-materja prima. F'dan il-proċess, it-tilqim tal-batterji lattiċi fil-ġobon isir l-aħjar bl-użu ta' xorrox mil-lott ta' qabel. L-ammont kbir ta' flora mikrobika li jiżviluppa b'mod naturali fuq wiċċ il-ġobon jinfirex b'mod uniformi permezz tal-kompiti manwali varji mwettqa tul il-maturazzjoni. Dawn il-kompiti jgħinu joħolqu wkoll il-forma tipika ta' bettija tal-ġobon "Charolais". L-alimentazzjoni tal-mogħoż abbażi ta' ħaxix u għalf li ġej mill-mergħat b'diversità wiesgħa ta' speċijiet ta' pjanti, li jinsabu fiż-żona ġeografika, tikkontribwixxi għall-aromi rikki u għal lewn il-pasta tal-ġobon "Charolais".